Ericu950/Stoicheia-meter-silver huggingface dataset:
ὁ δὲ ὕπαρχος τῆς εἰρωνείας αἰσθόμενος ἐχαλέπηνε , καὶ λοιδορίαις κατὰ τοῦ πρεσβύτου χρησάμενος καὶ ταῦτα προστέθεικεν ·
οὐ τοῦτο εἶπον , ἐμβρόντητε , ἀλλ οἷς κοινωνεῖ ὁ βασιλεύς , κοινωνῆσαι ὑμῖν παρῄνεσα .
ἐπειδὴ δὲ εἶπεν ὁ πρεσβύτης καὶ ποιμένα ἔχειν καὶ τοῖς ἐκείνου νεύμασιν ἕπεσθαι , ὀγδοήκοντα κατὰ τ αὐτὸν συλλαβὼν εἰς τὴν Θρᾴκην ἐξέπεμψεν .
ἀπαγόμενοι δὲ θεραπείας ἀπήλαυον ὅτι μάλιστα πλείστης ·
καὶ πόλεις γὰρ ὑπήντων καὶ κῶμαι , γεραίρουσαι τοὺς νικηφόρους ἀγωνιστάς .
ἀλλ ὁ φθόνος τοὺς ἀντιπάλους ὁπλίσας φάναι τῷ βασιλεῖ παρεσκεύασεν , ὡς τιμὴν παμπόλλην τοῖς ἀνδράσιν ἐκείνοις ἡ νομισθεῖσα πρ οὐξένησεν ἀτιμία .
ταῦτα μαθὼν ὁ Βάλης ἀνὰ δύο διαιρεθῆναι προσέταξε , καὶ τοὺς μὲν εἰς τὴν Θρᾴκην , τοὺς δὲ εἰς τὰς τῆς Ἀραβίας ἐσχατιάς , ἄλλους δὲ εἰς τὰς τῆς Θηβαΐδος διασπαρῆναι πολίχνας 0 1 .
φασὶ δὲ καὶ οὓς ἡ φύσις συνέ ζευξε διαζεῦξαι τοὺς ὠμοτάτους , καὶ ἀδελφοὺς ὄντας ἀπ ἀλλήλων χωρίσαι .
Εὐλόγιον δὲ τὸν τῶν ἄλλων ἡγούμενον καὶ Πρωτογένην τὸν μετ ἐκεῖνον εἰς Ἀντινὼ τὴν Θηβαίων ἐξέπεμψεν .
ἐγὼ δὲ οὐ δὲ τὴν τούτων ἀρετὴν παραδώσω τῇ λήθῃ .
ἐπειδὴ γὰρ ὁμογνώμονα τὸν τῆς πόλεως εὑρόντες ἐπίσκοπον τῶν ἐκκλησιαστικῶν ἐκοινώνουν συλλόγων , μάλα δὲ ὀλίγους εἶδον συναθροιζομένους , καὶ πυθόμενοι ἔγνωσαν Ἕλληνας εἶναι τοὺς τὴν πόλιν οἰκοῦντας , ἤλγησαν μὲν ὡς εἰκὸς καὶ τὴν ἀπιστίαν ἐθρήνησαν ·
οὐ μὴν ἀποχρῆναι ἐνόμισαν τὸ θρηνεῖν , ἀλλ εἰς δύναμιν τῆς τούτων ἰατρείας ἐπεμελήθησαν .
ὁ μὲν γὰρ θεῖος Εὐλόγιος , ἐν οἰκίσκῳ καθειργμένος , πανημέριον καὶ παννύχιον τὸν τῶν ὅλων ἠντιβόλει θεόν .
πρωτογένης δὲ ὁ ἀξιάγαστος , τὰ Εὐνομίου γράμματα πεπαιδευμένος καὶ γράφειν εἰς τάχος ἠσκημένος , τόπον εὑρὼν ἐπιτήδειον καὶ τοῦτον διδασκαλεῖον καὶ παιδαγωγεῖον ἀποφήνας , μειρακίων κατέστη διδάσκαλος , καὶ κατὰ τ αὐτὸν γράφειν τε εἰς τάχος ἐδίδασκε καὶ τὰ θεῖα ἐξεπαίδευε λόγια .
δαυϊτικάς τε γὰρ αὐτοῖς ὑπηγόρευε μελῳδίας καὶ τῆς ἀποστολικῆς διδασκαλίας ἐκμανθάνειν τὰ πρόσφορα παρεσκεύαζεν .
ἑνὸς δὲ τῶν μειρακίων νόσῳ περιπεσόντος , ἀφίκετό τε εἰς τὴν οἰκίαν καὶ τῆς δεξιᾶς τοῦ νοσοῦντος ἁψάμενος προσευχῇ τὴν νόσον ἐξήλασε .
τοῦτο μεμαθηκότες οἱ τῶν ἄλλων παίδων πατέρες ἦγόν τε αὐτὸν εἰς τὰς οἰκίας καὶ τοῖς ἀρρωστοῦσιν ἐπικουρεῖν ἠντιβόλουν .
ὁ δὲ οὐ πρότερον ἔφη τὸν θεὸν ἱκετεύσειν ἀπελάσαι τὴν νόσον , πρὶν ἀξιωθῆναι τὸν ἄρρωστον τῆς τοῦ βαπτίσματος δωρεᾶς .
οἱ δὲ προ θύμως ὑπήκουον  κατήπειγε γὰρ αὐτοὺς τῆς ὑγείας ὁ πόθος  , καὶ κατὰ τ αὐτὸν ψυχῆς τε καὶ σώματος τὴν ὑγείαν ἐδρέποντο .
εἰ δέ ποτέ τινα τῶν ἐρρωμένων ἔπεισε τῆς θείας μεταλαχεῖν χάριτος , ἀπῆγε τοῦτον πρὸς τὸν Εὐλόγιον , καὶ πατάσσων τὴν θύραν ἀνοῖξαι παρεκάλει καὶ τὴν δεσποτικὴν ἐπιθεῖναι τῷ θηρευθέντι σφραγίδα .
ἐκείνου δὲ δυσχεραίνοντος ὡς διακοπτομένης τῆς προσευχῆς , οὗτος ἔλεγεν ἀναγκαιοτέραν εἶναι τῶν πλανωμένων τὴν σωτηρίαν .
ἐθαύμαζον δὲ ἅπαντες τὸν Πρωτογένην , θεώμενοι τοιαῦτα μὲν θαυματουργοῦντα , τοσούτοις δὲ τοῦ τῆς θεογνωσίας μεταδιδόντα φωτός , καὶ τῷ Εὐλογίῳ τῶν πρωτείων παραχωροῦντα καὶ τοὺς ἀγρευομένους ἐκείνῳ προσάγοντα .
ἐτόπαζον δὴ οὖν εἰκότως πολλῷ πλείονα εἶναι τὴν ἐκείνου καὶ ὑπερτέραν ἀρετήν .
ἐπειδὴ δὲ τοῦ κλύδωνος παυσαμένου καὶ καθαρᾶς γενομένης γαλήνης ἐπανελθεῖν προσετάχθησαν , πρ οὔπεμψαν αὐτοὺς ἅπαντες ὀλοφυρόμενοι καὶ δακρύοντες , οὐχ ἥκιστα δὲ ὁ τῆς ἐκκλησίας ἡγούμενος , τῆς ἐκείνων γεωργίας ἐστερημένος .
ἐπειδὴ δὲ τὴν ἐνεγκοῦσαν κατέλαβον , ὁ μὲν θεῖος Εὐλόγιος , Βάρσου τοῦ μεγάλου μεταστάντος εἰς τὸν ἄλυπον βίον , τῆς ὑπ  ἐκείνου κυβερνωμένης ἐκκλησίας ἐπιστεύθη τοὺς οἴακας ·
ὁ δὲ ἀξιάγαστος Πρωτογένης γεωργεῖν ἐτάχθη τὰς Κάρρας , πόλιν κεχερσωμένην καὶ ἀκανθῶν Ἑλληνικῶν πεπληρωμένην καὶ πολλῆς δεομένην φιλοπονίας .
ταῦτα μὲν οὖν μετὰ τὴν τῶν ἐκκλησιῶν εἰρήνην ἐγένετο .
ὁ δὲ Βάλης , πᾶσαν ὡς ἔπος εἰπεῖν ἐκκλησίαν τοῦ ποιμένος γυμνώσας , εἰς τὴν Καισάρειαν ὥρμησεν ἧς οἰκήτορες Καππαδόκαι ἡγεῖτο δὲ ταύτης τηνικαῦτα Βασίλειος , ὁ τῆς οἰκουμένης φωστήρ 0 .
πρ οὔπεμψε δὲ τὸν ὕπαρχον , ἐντειλάμενος ἢ πεῖσαι τὸν Βασίλειον τὴν πρὸς Εὐδόξιον ἀσπάσασθαι κοινωνίαν ἢ μὴ πειθόμενον ἐξελάσαι .
τοῦ γὰρ ἀνδρὸς τὸ κλέος προπεπυσμένος πρώτῳ προσβαλεῖν οὐκ ἠθέλησεν , ἵνα μὴ γενναίως τὴν προσβολὴν δεξάμενος καὶ ταύτην ἀποκρουσάμενος ἀνδρείας τοῖς ἄλλοις ἀρχέτυπος γένηται .
ἀλλ ἀράχνης ἱστῷ τὸ μηχάνημα παραπλήσιον ὤφθη .
ἤρκεσε γὰρ τοῖς ἄλλοις ἀρχιερεῦσιν εἰς ὠφέλειαν τὰ παλαιὰ διηγήματα , καὶ οἷόν τινες πύργοι τὸν τῆς πίστεως περίβολον ἀκλινῆ διετήρησαν .
ὁ μέντοι ὕπαρχος εἰς τὴν Καισάρειαν ἀφικόμενος καὶ Βασίλειον τὸν μέγαν μεταπεμψάμενος , τιμῆς τε ἠξίωσε καὶ λόγοις πρὸς αὐτὸν ἠπίοις ἐχρήσατο , εἶξαί τε τῷ καιρῷ παραινῶν καὶ μὴ προέσθαι τοσαύτας ἐκκλησίας δι ὀλίγην δογμάτων ἀκρίβειαν ·
ὑπισχνεῖτο δὲ καὶ τὴν βασιλέως φιλίαν καὶ τὰς ἐκ ταύτης δι αὐτοῦ πολλοῖς ἐσομένας εὐεργεσίας .
ὁ δὲ θεῖος ἐκεῖνος ἀνὴρ μειρακίοις ἔφη τούτους ἁρμόττειν τοὺς λόγους .
ἐκεῖνοι γὰρ καὶ οἱ ἐκείνοις προσόμοιοι περὶ τὰ τοιαῦτα κεχήνασιν ·
οἱ δὲ τοῖς θείοις λογίοις ἐντεθραμμένοι προέσθαι μὲν τῶν θείων δογμάτων οὐδεμίαν ἀνέχονται συλλαβήν , ὑπὲρ δὲ τούτων , εἰ δέοι , καὶ πάσας τοῦ θανάτου τὰς ἰδέας ἀσπάζονται .
τὴν δὲ βασιλέως φιλίαν μέγα μὲν ἡγοῦμαι μετ εὐσεβείας , δίχα δὲ ταύτης ὀλεθρίαν ἀποκαλῶ .
τοῦ δὲ ὑπάρχου χαλεπήναντος καὶ ἀνόητον εἶναι φήσαντος , ὁ θεῖος ἔφη Βασίλειος ·
ταύτην ἔχειν εἰς ἀεὶ τὴν ἄνοιαν εὔχομαι .
ἐπειδὴ δὲ ἐξελθεῖν προσετάχθη καὶ τὸ πρακτέον βουλεύσασθαι καὶ τῇ ὑστεραίᾳ δηλῶσαι τὴν γνώμην  συνῆπτο δὲ τοῖς λόγοις καὶ ἀπειλή  , φάναι λέγεται ὁ πανεύφημος ἐκεῖνος ἀνήρ ·
ἐγὼ μὲν ὁ αὐτός σοι καὶ αὔριον ἥξω ·
σὺ δὲ μὴ μεταβάλῃς τὴν γνώμην , ἀλλὰ χρῆσαι ταῖς ἀπειλαῖς .
μετὰ τούσδε τοὺς λόγους ὁ ὕπαρχος ὑπαντήσας τῷ βασιλεῖ ἀπήγγειλέ τε τὰ εἰρημένα καὶ τὴν τοῦ ἀνδρὸς ἀνεδίδαξεν ἀρετήν , καὶ τὸ τῆς ψυχῆς ἀνδρεῖον καὶ θαρραλέον ἐμήνυσε .
καὶ τότε μὲν σιγήσας ὁ βασιλεὺς εἰσελήλυθεν .
ἐπειδὴ δὲ κατὰ τῆς οἰκίας εἶδεν θεηλάτους καταπεμφθείσας πληγὰς  ὅ τε γὰρ υἱὸς αὐτοῦ ἀρρωστήσας παρ αὐτὰς ἦν τοῦ θανάτου τὰς πύλας καὶ τὴν γαμετὴν διάφορα ἐπολιόρκει παθήματα  καὶ τὴν αἰτίαν ἐπέγνω τῶν σκυθρωπῶν , τὸν θεῖον ἄνθρωπον , ὃν κολάσειν ἠπείλησεν , ἐλθεῖν εἰς τὴν οἰκίαν ἠντιβόλησεν .
οἱ δὲ στρατηγοὶ τοῖς βασιλικοῖς διηκόνουν προστάγμασι .
τότε ὁ μέγας Βασίλειος καταλαβὼν τὰ βασίλεια καὶ τὸν τοῦ βασιλέως υἱὸν παρ αὐτὴν ὄντα τὴν τελευτὴν θεασάμενος , πρὸς τὴν ζωὴν τοῦτον ἀναστρέψειν ὑπέσχετο , εἰ τοῦ παναγίου διὰ τῶν εὐσεβούντων ἀξιωθείη βαπτίσματος ·
καὶ ταῦτα εἰπὼν ἐξελήλυθεν .
ὁ δὲ τῶν ὅρκων κατὰ τὸν ἀνόητον μεμνημένος Ἡρώδην τοῖς συμπαροῦσιν αὐτῷ ἐκ τῆς Ἀρείου συμμορίας βαπτίσαι τὸ παιδίον προσέταξε ·
τὸ δὲ παραυτίκα τοῦ βίου τὸ τέλος ἐδέξατο .
μεταμεληθεὶς δὲ Βάλης καὶ τὴν ἐπιβλαβῆ τῶν ὅρκων ἀλήθειαν λογισάμενος , εἴς τε τὸν θεῖον νεὼν εἰσελήλυθε καὶ τῆς τοῦ μεγάλου Βασιλείου διδασκαλίας ἀπήλαυσε καὶ τῷ θυσιαστηρίῳ τὰ εἰωθότα προσενήνοχε δῶρα .
καὶ εἴσω δὲ αὐτῶν τῶν παραπετασμάτων ἔνθα καθῆστο γενέσθαι κελεύσας , πολλοὺς πρὸς αὐτὸν περὶ τῶν θείων δογμάτων ἐποιήσατο λόγους καὶ δὴ καὶ λέγοντος ἤκουσεν .
παρῆν δέ τις Δημοσθένης καλούμενος τῶν βασιλικῶν προμηθούμενος ὄψων , ὃς τῷ διδασκάλῳ τῆς οἰκουμένης ἐπιμεμψάμενος ἐβαρβάρισεν .
ὁ δὲ θεῖος Βασίλειος μειδιάσας 0 ·
ἐθεασάμεθα , ἔφη , καὶ Δημοσθένην ἀγράμματον .
ἐπειδὴ δὲ ἐκεῖνος πλέον δυσχεράνας ἠπείλησε ·
σόν ἐστιν , ἔφη ὁ μέγας Βασίλειος , τῆς τῶν ζωμῶν καρυκείας φροντίζειν ·
δογμάτων γὰρ θείων ἐπαΐειν οὐ δύνασαι , βεβυσμένας ἔχων τὰς ἀκοάς .
ταῦτα μὲν δὴ πρὸς τοῦτον ἔφη .
ὁ δὲ βασιλεὺς οὕτως ἠγάσθη τὸν ἄνδρα ὡς καὶ χωρία τὰ κάλλιστα ὧν εἶχεν αὐτόθι τοῖς ὑπ αὐτοῦ φροντιζομένοις δωρήσασθαι πένησιν , οἳ τὸ σῶμα ἅπαν λελωβημένοι πλείονος ὅτι μάλιστα θεραπείας προσδέονται ·
τὴν μὲν οὖν πρώτην τοῦ Βάλεντος προσβολὴν οὕτω διέφυγεν ὁ μέγας Βασίλειος .
ἐπειδὴ δὲ πάλιν ἧκεν αὐτόσε , καὶ τῶν προτέρων ἐπιλελησμένος  ὑπὸ γὰρ τῶν ἐξαπατώντων ἐπολιορκεῖτο τὴν γνώμην  τῆς τῶν ἐναντίων αὐτὸν αὖθις γενέσθαι μερίδος παρῄνεσεν , εἶτα μὴ πείσας τὸν περὶ τῆς ἐξορίας γραφῆναι νόμον ἐκέλευσε .
τοῦτον δὲ τῇ χειρὶ πειραθεὶς βεβαιῶσαι οὐδεμίαν στοιχείου κεραίαν ἐξέτεινεν ·
ὁ γὰρ κάλαμος συνετρίβη .
ἐπειδὴ δὲ καὶ ὁ δεύτερος καὶ ὁ τρίτος κάλαμος τ αὐτὸ πάθος ὑπέμεινε καὶ βεβαιῶσαι τὸν δυσσεβῆ νόμον ἐκεῖνον ἐφιλονείκει , ἐσείσθη μὲν ἡ δεξιὰ καὶ τρόμον ἐδέξατο ·
δείματος δὲ πλήρης ἡ ψυχὴ γενομένη ἀμφοῖν τοῖν χεροῖν τὸν χάρτην διέρρηξε .
καὶ πέπεικε τῶν ὅλων ὁ πρύτανις ὡς καὶ τοὺς ἄλλους αὐτὸς ἐνδέδωκεν ἐκεῖνα παθεῖν , καὶ τοῦτον τῶν ἐπιβουλῶν ἀπέφηνε κρείττονα ·
διὰ μὲν τῶν περὶ τοῦτον γεγενημένων τὴν δύναμιν τὴν οἰκείαν δεικνύς , διὰ δὲ τῆς ἑτέρας οἰκονομίας τῶν ἀρίστων ἀνδρῶν τὴν ἀνδρείαν κηρύττων .
ἐνταῦθα μὲν οὖν ὁ Βάλης προσβαλὼν τῆς ἐλπίδος ἐψεύσθη .
ἐν Ἀλεξανδρείᾳ δέ , Ἀθανασίου τοῦ νικηφόρου μετὰ τοὺς πολλοὺς ἀγῶνας καὶ τοὺς ἰσαρίθμους στεφάνους λύσιν τῶν πόνων εἰληφότος καὶ εἰς τὴν πόνων ἐλευθέραν βιοτὴν μεταστάντος , Πέτρος ἀνὴρ ἄριστος τὴν προεδρίαν ἐδέξατο , πρώτης μὲν τῆς μακαρίας ἐκείνης ψηφισαμένης αὐτὸν κεφαλῆς , πάντων δὲ συμψήφων γεγενημένων , καὶ τῶν ἱερωμένων καὶ τῶν ἐν τέλει καὶ ἀξιωτάτων .
καὶ ὁ λαὸς δὲ ἅπας ταῖς εὐφημίαις ἐδήλου τὴν ἡδονήν ·
τῶν γὰρ Ἀθανασίου συμμετέσχεν ἱδρώτων καὶ ἐνδημοῦντί τε καὶ ἀποδημοῦντι συνῆν καὶ τοὺς παντοδαποὺς σὺν ἐκείνῳ κινδύνους ὑπέμεινεν .
διά τοι τοῦτο καὶ τῶν ἀρχιερέων συνέδραμον οἱ πελάζοντες , καὶ τὰς ἀσκητικὰς καταλιπόντες παλαίστρας οἱ ἐν ἐκείναις διάγοντες τὸν Ἀθανασίου θρόνον κληρονομῆσαι τὸν Πέτρον ἠξίουν .
ἐπειδὴ δὲ τοῖς ἀρχιερατικοῖς αὐτὸν ἐνίδρυσαν θώκοις , εὐθὺς ὁ τοῦ ἔθνους ἡγούμενος , τὸν Ἑλληνικὸν καὶ Ἰουδαϊκὸν ὅμιλον συναθροίσας , τοὺς τῆς ἐκκλησίας ἐκύκλωσε περιβόλους ἐξιέναι τῷ Πέτρῳ παρεγγυῶν ·
καὶ γὰρ ἄκοντα ἐξελάσειν ἠπείλει .
ἐποίει δὲ ταῦτα τῷ βασιλεῖ μὲν δῆθεν τὰ θυμήρη πραγματευόμενος καὶ τοὺς τ ἀναντία φρονοῦντας ἀναπιμπλὰς συμφορῶν , τῇ δέ γε ἀληθείᾳ τῆς δυσσεβοῦς ὀργῆς ἐμφορούμενος .
τῆς γὰρ τῶν εἰδώλων θεραπείας ἐξήρτητο , καὶ λαμπροτάτην ὑπελάμβανεν ἑορτὴν τῆς ἐκκλησίας τὴν ζάλην .
πέτρος μὲν οὖν ὁ θαυμάσιος , τὸν ἀδόκητον θεασάμενος πόλεμον , λαθὼν ἐξελήλυθε καὶ σκάφους ἐπιβὰς εἰς τὴν Ῥώμην ἀπῆρεν .
ὀλίγων δὲ διελθουσῶν ἡμερῶν , Εὐζώϊος ἀπὸ Ἀντιοχείας Λούκιον ἄγων ἀφίκετο καὶ τὰς ἐκκλησίας ἐκείνῳ παρέδωκεν , οὗ τῆς δυσσεβείας καὶ παρανομίας καὶ τὰ Σαμόσατα πεῖραν ἔλαβε .
τὸ δὲ πλῆθος ταῖς Ἀθανασίου διδασκαλίαις ἐντεθραμμένον , εἶτα ἐναντίαν τροφὴν θεασάμενον , τῶν ἐκκλησιαστικῶν ἀπέστη συλλόγων .
ὁ δὲ Λούκιος , δορυφόροις κεχρημένος τοῖς τῶν εἰδώλων θεραπευταῖς τοὺς μὲν ᾐκίζετο , τοὺς δὲ καθεῖργε , τοὺς δὲ δραπετεύειν ἠνάγκαζεν , ἄλλων δέ , βαρβάρων δίκην , ἐπόρθει τὰς οἰκίας .
ἀλλὰ ταῦτα ἄμεινον ὁ ἀξιάγαστος Πέτρος ἐν ἐπιστολῇ διηγήσατο ·
ἐγὼ δὲ μίαν ἀνοσιουργίαν τοῦ Λουκίου διηγησάμενος ἐκείνην ἐνθήσω τῇ συγγραφῇ τὴν ἐπιστολήν .
ἄνδρες ἐν Αἰγύπτῳ τὴν τῶν ἀγγέλων πολιτείαν ζηλώσαντες τοὺς μὲν πολιτικοὺς θορύβους ἀπέδρασαν , τὴν ἐν ἐρήμῳ δὲ προείλαντο βιοτὴν καὶ τὴν ψαμμώδη καὶ ἄκαρπον καρποφόρον ἀπέφηναν , καρπὸν τῷ θεῷ ἥδιστόν τε καὶ κάλλιστον φέροντες ἣν ἐνομοθέτησεν ἀρετήν .
ταύτης πολλοὶ μὲν ἦρξαν καὶ ἄλλοι τῆς πολιτείας , παιδοτρίβης δὲ ἄριστος τῶν ἀσκητικῶν ἐγένετο συνταγμάτων Ἀντώνιος ἐκεῖνος ὁ πολυύμνητος , ἀρετῆς παλαίστραν τοῖς ἀσκηταῖς ἀποφήνας τὴν ἔρημον .
τοὺς ἐκείνου οὖν θιασώτας  αὐτὸς γὰρ μετὰ τῶν με γίστων τε καὶ καλλίστων φορτίων εἰς τοὺς ἀπηνέμους λιμένας καθώρμιστο  ὁ δύστηνος ἐξήλασεν καὶ τρισάθλιος .
τοὺς δὲ τῶν θείων ἐκείνων ἡγουμένους χορῶν , Μακάριόν τε τὸν ἀοίδιμον καὶ τὸν ἐκείνου γε ὁμώνυμον καὶ Ἰσίδωρον καὶ τοὺς ἄλλους ἐκ τῶν σπηλαίων ἐξαγαγών , εἴς τινα νῆσον ἐξέπεμψεν ὑπὸ δυσσεβῶν οἰκουμένην ἀνθρώπων καὶ μηδένα πώποτε δεξαμένην εὐσεβείας διδάσκαλον .
τοῦ δὲ πορθμείου τῇ γῇ τῆς νήσου πελάσαντος , ὁ δαίμων ὁ παρ ἐκείνοις τιμώμενος τὸ ἱδρυμένον καταλιπὼν εἴδωλον , ὅπερ εἶχε παλαιὸν οἰκητήριον , τὴν τοῦ ἱερέως ἐξέμηνε θυγατέρα καὶ βακχευομένην πρὸς τὴν ἀκτὴν ἐξήγαγεν , ᾗ τὸ πορθμεῖον οἱ ἐρέται προσώρμισαν ·
ὀργάνῳ δὲ τῇ γλώττῃ χρησάμενος τῆς κόρης , ἐβόα δι αὐτῆς ἅπερ ἐν Φιλίπποις ἡ τὸ πνεῦμα τοῦ Πύθωνος ἔχουσα 0 .
ἤκουον δὲ ἅπαντες , καὶ ἄνδρες καὶ γυναῖκες , ἐκείνου τοῦ δαίμονος λέγοντος ·
ὢ τῆς ὑμετέρας δυναστείας , ὦ θεράποντες τοῦ Χριστοῦ , πανταχόθεν παρ ὑμῶν ἐληλάμεθα ἀπὸ πόλεων καὶ κωμῶν , ἀπὸ ὀρέων καὶ βουνῶν , ἀπὸ τῆς οἰκητόρων ἐστερημένης ἐρήμου .
ἠλπίσαμεν ἐν τῷδε τῷ νησυδρίῳ διάγοντες τῶν ὑμετέρων ἀπηλλάχθαι βελῶν , καὶ τῆς ἐλπίδος ἐψεύσθημεν ·
ἐνταῦθα γὰρ ὑμᾶς ἐξέπεμψαν οἱ διώκοντες , οὐχ ἵνα ὑμᾶς ἀνιάσωσιν , ἀλλ ἵνα ἡμᾶς δι ὑμῶν ἐξελάσωσιν .
ἀφιστάμεθα καὶ τῆς νησίδος ·
ταῖς γὰρ τῆς ἀρετῆς ὑμῶν ἀκτίσι βαλλόμεθα .
ταῦτα λέγοντες καὶ τὰ τούτοις προσόμοια , εἰς μὲν τὸ ἔδαφος τὴν κόρην κατέβαλον , αὐτοὶ δὲ φροῦδοι πάμπαν ἐγένοντο .
ὁ δὲ θεῖος ἐκεῖνος χορὸς προσευξάμενος τὴν κόρην ἀνέστησεν , καὶ τῷ γεγεννηκότι σωφρο νοῦσάν τε καὶ ἐρρωμένην ἀπέδωκεν ·
οἱ δὲ τοῦ θαύματος θεαταὶ πρὸ τῶν ἁγίων ἐκείνων ποδῶν κυλινδούμενοι τῶν τῆς σωτηρίας ἐφοδίων μεταλαχεῖν ἠντιβόλησαν .
καὶ τὸ μὲν τῶν εἰδώλων κατέλυσαν τέμενος , ταῖς δὲ τῆς διδασκαλίας ἀκτίσι καταυγασθέντες τῆς τοῦ παναγίου βαπτίσματος ἠξιώθησαν χάριτος .
τούτων ἐν τῷ ἄστει δήλων γεγενημένων , πανδημεὶ συνῆλθον ἅπαντες , τῷ Λουκίῳ λοιδορούμενοι καὶ θεήλατον σφὰς ὀργὴν καταλήψεσθαι λέγοντες εἰ μὴ τῶν ἁγίων ἐκείνων ὁ θεῖος ἀφεθείη χορός ·
οὕτω δείσας ὁ Λούκιος τὸν τῆς πόλεως θόρυβον ἐπανελθεῖν τοῖς θεσπεσίοις ἀνδράσιν ἐπέτρεψεν εἰς τὰ σπήλαια .
ἱκανὰ μὲν δὴ καὶ ταῦτα δεῖξαι τὴν ἐκείνου βδελυρίαν τε καὶ ἀσέβειαν 0 ·
σαφέστερον δὲ τὰς τολμηθείσας διδάξει παρανομίας τοῦ θαυμασίου Πέτρου τὰ γράμματα .
ἐγὼ δὲ τὸ μῆκος φεύγων τὰ ἐν μέσῳ κείμενα τῆς ἐπιστολῆς ἐνθήσω τῇ συγγραφῇ .
Ὁ τοῦ ἔθνους ἡγεμονεύων Παλλάδιος , ἐθνικὸς ὢν τὴν αἵρεσιν καὶ τῶν εἰδώλων ἀεὶ προκυλινδούμενος , κατὰ Χριστοῦ στρατεύεσθαι πολλάκις μελετήσας , τὰ προειρημένα συναθροίσας πλήθη , ὁρμᾷ κατὰ τῆς ἐκκλησίας ὡς ὑποτάξαι βαρβάρους ἐπειγόμενος .
τότε δὴ τὰ χείριστα γέγονεν .
ἀλλὰ καὶ μόνον ὑπαγορεῦσαι θέλων , τῆς μνήμης ὀδύνην μοι παρασχούσης , ἐπαφῆκα δακρύων ἄμετρον φοράν ·
καὶ ἐπὶ πολὺ ἔμεινα ἂν τοῦτο πάσχων , εἰ μὴ θείῳ λογισμῷ λωφῆσαι παρεσκεύασα .
ἐν γὰρ τῇ καλουμένῃ ἐκκλησίᾳ Θεωνᾶ ἐπεισελθόντα τὰ πλήθη ἀντὶ ῥημάτων σεμνῶν εἰδώλων εὐφημίας ἐπήφιον , ἀντὶ θείων γραφῶν ἀναγνώσεως κρότους χειρῶν ἀσέμνους καὶ κεκλασμένας μετ αἰσχρότητος φωνάς , κατὰ τῶν τοῦ Χριστοῦ παρθένων ὕβρεις , ἃς ἡ γλῶττα προφέρειν οὐκ ἀνέχεται ·
αἰσχρὸν γάρ ἐστι καὶ λέγειν .
καὶ γὰρ μόνον τις τῶν εὖ φρονούντων ταῦτα ἀκούσας ἔβυσε τὰς ἀκοάς , καὶ μᾶλλον ηὔξατο ἂν γενέσθαι κωφὸς ἢ αὐτήκοος γενέσθαι τῆς αἰσχρολογίας αὐτῶν .
ἀλλ  εἴθε λόγοις ἀρκούμενοι μόνον ἐξημάρτανον καὶ μὴ πράξει τὴν τῶν ·
λόγων ἐνίκων ἀσέλγειαν ·
εὐύποιστος γὰρ ἡ λοιδορία , κ ἂν οἵα δή ποτ οὖν τυγχάνῃ , παρ οἷς οἰκεῖ Χριστοῦ φρόνησις καὶ θεῖα διδάγματα 0 .
αὐτοὶ τοίνυν οὗτοι ὀργῆς σκεύη τυγχάνοντες κατηρτισμένα εἰς ἀπώλειαν , τὴν ῥῖνα σιμώσαντες , ψόφον ἀσελγῆ ἀπὸ τῶν μυκτήρων μακρόν , καὶ ἵν οὕτως εἴπω , ὡς ἀπὸ κρουνοῦ προχέοντες , τὴν μὲν ἐσθῆτα διέρρησσον τῶν ἁγίων τοῦ Χριστοῦ παρθένων , ὧν ἡ ἄσκησις τύπον ἁγίων ἀγγέλων ἐχαρακτήριζεν , ὡς δ  ἡ φύσις ἔχει γυμνὰς πᾶσαν τὴν πόλιν ἐθριάμβευον , διαπαίζοντες μετὰ ἀσελγείας ὃν τρόπον ἐβούλοντο , καὶ ὅλως ὠμὰ καὶ ξένα τὰ γενόμενα .
εἰ γοῦν τις ἐπὶ τούτοις συμπαθὼν ἐκώλυεν παραινέσεως χρώμενος λόγοις , τραυματίας ἀπελύετο .
ἀλλὰ φεῦ τῶν συμφορῶν , πολλαὶ βίαιον φθορὰν ὑπέστησαν σώματος , πολλαὶ τῶν παρθένων ῥοπάλοις κατὰ κεφαλῆς τυπτόμεναι ἔμενον ἀχανεῖς , οὐκ ἐπιτρεπομένων τῶν σωμάτων οὐ δὲ τῇ ὁσίᾳ παραδίδοσθαι ·
πολλὰ οὖν μέχρι σήμερον τῶν γονέων ὀδυρομένων οὐχ εὑρίσκεται σώματα .
ἀλλὰ τί τὰ μικρὰ πρὸς τὰ μεγάλα διεξέρχομαι ;
τί δὲ τούτοις ἐμβραδύνω καὶ μὴ σφοδρῶς ἐπὶ τὰ κατεπείγοντα βαίνω ;
ἐφ οἷς εὖ οἶδ  ὅτι θαυμάσετε καὶ μενεῖτε ἐπὶ πολὺ σὺν ἡμῖν ἀχανεῖς , ἐξιστάμενοι τῆς φιλανθρωπίας τὸν κύριον ὅτι μὴ ἄρδην τὸ ὅλον συνέστειλεν .
ἃ γὰρ κατὰ τὸ γεγραμμένον μή τε γέγονε μή τε ἠκούσθη ἐν ταῖς ἡμέραις τῶν πατέρων ἡμῶν , ταῦτα ἐπ αὐτοῦ τοῦ θυσιαστηρίου ἐπετέλουν οἱ δυσσεβεῖς .
ὡς γὰρ ἐν κρηπίδι σκηνῆς ἀτάκτου , παῖδα τὴν ἄρρενα φύσιν ἐξαρνησάμενον καὶ τὴν γυναικείαν ποθήσαντα , στίβει τοὺς ὀφθαλμοὺς κατὰ τὸ γεγραμμένον διαχρισάμενον καὶ φύκει τὰς ὄψεις ἐρυθήναντα , ὡς τὰ παρ αὐτοῖς εἴδωλα , θηλυμόρφῳ τῷ σχήματι , ἐπ αὐτοῦ τοῦ θυσιαστηρίου ἔνθα κάθοδον τοῦ ἁγίου πνεύματος ἐπικαλούμεθα , εὐκύκλῳ τῇ στροφῇ ὧδε κ ἀκεῖσε τὼ χεῖρε σχηματιζόμενον , ὀρχεῖσθαι παρεσκεύασαν , πλατὺ μὲν γελῶντες , ἀθέσμους δὲ ἐπαφιέντες φωνάς 0 .
οἱ δὲ πάλιν καὶ τοῦτο πρὸς ἀταξίαν ἡγησάμενοι καὶ τὰ παρῳχηκότα εὐπρεπῆ μᾶλλον ἤπερ ἄθεσμα λογισάμενοι , ἐξ αὐτῶν ἕνα γνωριμώτατον ἐν αἰσχρότητι , ὁμοῦ τὴν ἐσθῆτα καὶ τὴν αἰδῶ γυμνωσάμενον ὡς ἡ φύσις ἔχει σχήματος , τῷ τῆς ἐκκλησίας ἐπιβιβάσαντες θρόνῳ δημηγόρον αἰσχρὸν κατὰ Χριστοῦ προσηγόρευσαν 0 .
ἀντὶ γὰρ θείων ῥημάτων αἰσχρότητα πρ οὐβάλλετο , ἀντὶ σεμνῶν λόγων ἀσέλγειαν , ἀντ εὐσεβείας ἀσέβειαν , ἀντὶ ἐγκρατείας πορνείαν , μοιχείαν , ἀρσενοκοιτίαν , κλοπήν , πόσιν καὶ βρῶσιν τῷ βίῳ πρὸς τοῖς ἄλλοις εἰσηγούμενος εἶναι χρήσιμα .
τούτων δὲ οὕτως ἐχόντων κ ἀμοῦ τῆς ἐκκλησίας ὑπαναχωρήσαντος  πῶς γὰρ οὐχί , ὅπου στρατιωτῶν ἔφοδοι , ὅπου δῆμος πρὸς ἀταξίαν ἀργυρώνητος , ὅπου φιλοτιμίαι χρημάτων καὶ ἐθνικῶν πλήθη μετὰ μεγίστων ὑποσχέσεων ; 0 1 2
ἡμέτερος δῆθεν ἀποστέλλεται διάδοχος , χρυσίῳ τὴν ἐπισκοπὴν ὡς ἀξίωμα κοσμικὸν ἡγησάμενος , Λούκιός τις , λύκου τὴν πονηρίαν καὶ τὰς πράξεις ἔχειν ἐσπουδακώς , οὐκ ἐπισκόπων ὀρθοδόξων συνόδῳ , οὐ ψήφῳ κληρικῶν ἀληθινῶν , οὐκ αἰτήσει λαῶν , ὡς οἱ τῆς ἐκκλησίας διαγορεύουσι θεσμοί .
τῷ δὴ τοιούτῳ συνῆσαν  ἁπλῇ γὰρ εἰσόδῳ τῆς πόλεως ἐπιβαίνειν οὐκ ἠδύνατο  οὐκ ἐπισκόπων τινές , οὐ πρεσβυτέρων , οὐ διακόνων , οὐ λαῶν πλήθη , οὐ προῆγον τοῦτον μονάζοντες ὕμνους ἐκ γραφῶν ἀναμέλποντες , ἀλλ Εὐζώϊος ἦν , ὁ πρώην μὲν σὺν Ἀρείῳ καθαιρεθείς , διάκονος ὢν τῆς καθ ἡμᾶς Ἀλεξανδρείας , ἐν τῇ κατὰ Νίκαιαν ἁγίᾳ καὶ μεγάλῃ συνόδῳ , ἄρτι δὲ προστασίᾳ τὴν Ἀντιοχέων λυμαινόμενος , καὶ ὁ τῶν κομητατησίων δὲ λαργιτιόνων κόμης , στρατιωτῶν ἐπαγόμενος ἄμετρον πληθύν , ὁ ἐν πάσῃ ἀσεβείᾳ ἀεὶ γνωριζόμενος Μάγνος τ οὔνομα ·
ὃς ἐν τοῖς Ἰουλιανοῦ καιροῖς τὴν Βηρυτίων ἐκκλησίαν ἐμπρήσας  Φοινίκων δ αὕτη πόλις ἐπιφανής  , ἐπὶ τοῖς τοῦ τῆς μακαρίας μνήμης Ἰοβιανοῦ χρόνοις ἐξ οἰκείων ταύτην ἀνορθῶσαι κατηναγκάσθη , ὀλίγου καὶ τὴν κεφαλὴν τμηθείς , εἰ μὴ φιλανθρωπίας ἐκ πολλῆς περιδρομῆς ἔτυχε βασιλικῆς 0 .
ἀναλογίσασθαι τοίνυν ἐκ τούτου τὸν ὑμέτερον ζῆλον προσήκει , ὃν διεγερθῆναι πρὸς ἐκδικίαν τῶν γενομένων παρακαλῶ , οἷα καὶ ἡλίκα τὰ πλημμεληθέντα κατὰ τῆς τοῦ θεοῦ ἐκκλησίας , τοιούτου τυράννου τοῦ προειρημένου καθ ἡμῶν ἐπαναστάντος 0 .
ἅμα γὰρ ὁ παρὰ τῆς ὑμετέρας θεοσεβείας καὶ τῶν ἁπανταχοῦ ὀρθοδόξων ἐπισκόπων πολλάκις ἀπαγορευθεὶς Λούκιος τῆς πρὸς αὐτὸν ἀπεχθῶς διακειμένης ἐπ εὐλόγοις ταῖς προφάσεσιν ἐπέστη πόλεως .
οὐ γὰρ μόνον , ὡς ὁ δύσφημος ἐν Ψαλμοῖς ἄφρων , λέγει 0 ·
οὐκ ἔστι θεὸς ἀληθινὸς ὁ Χριστός , ἀλλὰ καὶ τοῖς ἐπιτηδεύμασι διεφθάρη καὶ διέφθειρε , χαίρων ἐπὶ ταῖς κατὰ τοῦ σωτῆρος πεμπομέναις βλασφημίαις παρὰ τῶν τῇ κτίσει λατρευόντων παρὰ τὸν κτίσαντα .
πῶς γὰρ οὐχί 0 ;
ὅπου γε παραπλήσιον Ἕλλησιν ἔχων τὸ φρόνημα πρόςφατον τολμᾷ ὁ ἀλιτήριος σέβειν θεόν 0 .
ἐπ ὄψεσι γὰρ αὐτῷ τούτους τοὺς ἐπαίνους ἔπεμπον ·
καλῶς ἦλθες , ἐπίσκοπε , υἱὸν μὴ λέγων ·
ὁ Σάραπίς σε φιλῶν εἰσήνεγκε , τὸ πάτριον εἴδωλον ἑαυτῶν ὀνομάζοντες .
Αὐτίκα ῥοπῆς οὐδεμιᾶς παρελθούσης ὁ προειρημένος Μάγνος , ὁ τῆς ἀσεβείας αὐτοῦ κοινωνὸς ἀδιαίρετος καὶ δορυφόρος πικρὸς καὶ σατράπης ὠμότατος , συναθροίσας καὶ τὰ ὑπὸ τὴν ἑαυτοῦ φροντίδα ἐπανακείμενα πλήθη , πρεσβυτέρους καὶ διακόνους τὸν ἀριθμὸν ἐννεακαίδεκα συλλαβόμενος , ὧν τινες τὸ ὀγδοηκοστὸν ὑπερβεβήκασιν ἔτος , ὡς ἁλόντας ἐπὶ μυσαρῷ τινι καὶ νόμῳ Ῥωμαίων ἐχθρῷ , δη μόσιον ὁρίσας κριτήριον , κατηνάγκαζεν , οὐκ εἰδὼς τοὺς ὑπὲρ τῆς ἀρετῆς Χριστιανῶν νόμους , τὴν πατρῴαν παρὰ τῶν ἀποστόλων διὰ τῶν πατέρων ἀποδοθεῖσαν ἡμῖν προδιδόναι πίστιν , ἡδόμενον ἐπὶ τούτῳ καὶ τὸν φιλανθρωπότατον Αὔγουστον Οὐάλεντα διισχυριζόμενος ·
πείσθητε , τάλανες , λέγων μεγάλῃ τῇ φωνῇ , τῷ τῶν Ἀρειανῶν φρονήματι πείσθητε ·
συγγνωμονήσει γὰρ ὑμῖν τὸ θεῖον , κ ἂν ἀληθῆ σέβητε θρησκείαν , οὐκ αὐθαιρέτως ἀλλὰ πρὸς ἀνάγκην τοῦτο πράξασι .
τῇ μὲν γὰρ ἀνάγκῃ ἀπολογία περιλείπεται , τῷ δὲ αὐθαιρέτῳ ἀκολουθεῖ κατηγορία .
διὸ τοιούτους λογισμοὺς πρὸ ὀφθαλμῶν τιθέμενοι ἥκετε πρόθυμοι , μελλησμὸν ἀποθέμενοι πάντα , τῷ Ἀρείου ὑπογράφοντες δόγματι , ὃ νῦν κηρύττει ὀνομαστὶ λέγων Λούκιος , εὖ εἰδότες ὡς πειθαρχοῦντες χρήματα καὶ πόρους καὶ γέρα παρὰ βασιλέως ἕξετε , ἀπαναινόμενοι δὲ εἱρκτῆς καὶ στρεβλῶν καὶ βασάνων καὶ μαστίγων καὶ δαμαστηρίων πεῖραν λήψεσθε , χρημάτων ὁμοῦ καὶ κτημάτων στερηθέντες καὶ τῆς πατρίδος μεταναστάντες , εἰς χαλεποὺς οἰκῆσαι τόπους κατακριθήσεσθε .
ἀλλ  οὗτος μὲν ὁ γενναῖος , ἀπάτῃ τὴν ἀπειλὴν κεράσας , μεταναστῆναι τῆς εὐσεβοῦς τοὺς πάντας καὶ προὐτρέπετο καὶ κατηνάγκαζε γνώμης .
οἱ δὲ πικρότερον βασάνου πάσης τὴν εἰς εὐσέβειαν προδοσίαν ἡγησάμενοι  ἔχει γὰρ οὕτω  , τοιοῖσδε πρὸς αὐτὸν ἀναγκαζόμενοι ἀπήντησαν ῥήμασιν , ἀρετῇ καὶ γενναίῳ φρονήματι ὁμοῦ τὴν ἀπάτην καὶ τὰς ἀπειλὰς ὑποτάξαντες ·
πέπαυσο λοιπόν , πέπαυσο τούτοις ἡμᾶς ἐκφοβῶν τοῖς ῥήμασιν ·
ἔπεχε εἰκαῖα προφέρειν ῥήματα ·
ἡμεῖς οὔ τε νέηλυν οὔ τε πρόσφατον σέβοντες θεόν , κ ἂν ἐπαφρίζῃς κυμαίνων εἰκῆ καὶ προσρήσσῃς ὡς βίαιος ἄνεμος , τοῖς εὐσεβείας ἄχρι θανάτου ἐμπολιτευόμεθα δόγμασιν , οὐκ ἀδύναμον , οὐκ ἄσοφον , οὐ χωρὶς ἀληθείας πώποτε φρονήσαντες θεόν , οὐ ποτὲ μὲν ὄντα πατέρα , ποτὲ δὲ μὴ ὄντα , κατὰ τὸν δυσσεβῆ τοῦτον Ἀρειανόν , χρονικὸν ἢ πρόσκαιρον δοξάζοντες τὸν υἱόν 0 .
εἰ γὰρ κτίσμα κατὰ τοὺς Ἀρειομανίτας ὁ υἱός , οὐχ ὑπάρχων πατρί , εἰς τὸ εἶναι συστήσεται καὶ ὁ πατήρ , οὐχ ὑφεστῶτος τοῦ υἱοῦ οὐκ ὤν ποτε κατ αὐτοὺς πατήρ 0 .
εἰ δὲ ἀεὶ πατήρ ἐστιν , ὑφεστῶτος δηλονότι τοῦ ἐξ αὐτοῦ ἀληθινοῦ καὶ οὐ κατὰ ἀπόρροιαν γεννήματος  ἀπαθὴς γὰρ ὁ θεός  , πῶς οὐκ ἄφρων καὶ μανιώδης ὁ ἦν ὅτε οὐκ ἦν φρονῶν τὸν υἱόν , δι οὗ τὰ πάντα εἰς τὸ εἶναι κατὰ χάριν συνέστη 0 ;
οἱ γοῦν ἡμέτεροι κατὰ πᾶσαν τὴν οἰκουμένην πατέρες , ὧν ἐκπεσόντες οὗτοι εἰκότως ἀπάτορες γεγόνασιν , ἐν Νικαίᾳ συνελθόντες , ἀναθεματίσαντες τὴν Ἀρείου κακοδοξίαν , ἧς ὁ νεώτερος οὗτος νῦν προΐσταται , οὐχ ἑτεροούσιον , ὃ νῦν ἡμᾶς εἰπεῖν καταναγκάζεις , τὸν υἱὸν εἰρήκασι τοῦ πατρός , ἀλλ ἐκ τῆς αὐτοῦ οὐσίας ·
ὃ καλῶς μετ εὐσεβοῦς διανοίας νοήσαντες , ἐκ πολλῆς τῶν θείων ῥημάτων συλλογῆς ὁμοούσιον ὡμολόγησαν .
τὰ δὴ τοιαῦτα καὶ τὰ τούτοις παραπλήσια λέγοντας καθεῖρξεν ἡμερῶν πολλῶν , οἰόμενος τῆς εὐσεβοῦς μετακινήσειν γνώμης .
οἱ δὲ μᾶλλον , ὥσπερ ἐν σταδίῳ τῶν ἀθλητῶν οἱ γενναιότατοι , δειλίαν πᾶσαν ἀποσβέσαντες , ἐπαλείφοντες ἑαυτοὺς τοῖς τῶν πατέρων διὰ θείων λογισμῶν ἀνδραγαθήμασι , γενναιότερον εἶχον περὶ τὴν εὐσέβειαν τὸ φρόνημα , γυμνάσιον ἀρετῆς τὰς στρέβλας ἡγούμενοι 0 .
οὕτω τοίνυν ἀγωνιζομένων καὶ θέατρον ὡς ὁ μακάριος ἀπόστολος γράφει γενομένων καὶ ἀγγέλοις καὶ ἀνθρώποις , ἐπέτρεχεν ἡ πόλις ἅπασα , ἀθλητὰς θεασαμένη Χριστοῦ καρτερίᾳ τοῦ βασανίζοντος δικαστοῦ νικῶντας τὰς μάστιγας καὶ τρόπαια δι ὑπομονῆς κατὰ ἀσεβείας ἐπαίροντας καὶ θριάμβους κατὰ Ἀρειανῶν ἐπιδεικνυμένους ·
οὓς ὑποτάξας ὁ πικρὸς οὗτος πολέμιος δι ἀπειλῶν καὶ ἀπάτης τοῖς εἰς Χριστὸν ἀσεβοῦσιν ἐκδώσειν ἐνόμιζεν .
ἀποκακήσας τοιγαροῦν ταῖς τῶν βασάνων δι ἐπινοίας χαλεπῆς προσβολαῖς , ἁπάντων τῶν λαῶν ὀδυρομένων ποικίλως διὰ πολλὰ τῷ θρήνῳ , ὁ πικρὸς καὶ πάσης ἀποδέων φιλανθρωπίας , τὰ συνήθη πάλιν πρὸς ἀταξίαν συναθροίσας πλήθη , ἐπὶ κρίσιν αὐτούς , μᾶλλον δὲ ἕωλον κατάκρισιν , καλεῖ πρὸς τῷ τῆς θαλάσσης λιμένι , πολυωνήτων συνήθως κατ  αὐτῶν ἐπαφιεμένων τῶν βοῶν παρὰ τῶν εἰδωλολατρῶν καὶ τῶν Ἰουδαίων .
καὶ μὴ θελησάντων εἶξαι τῇ προφανεῖ δυσσεβείᾳ τῶν Ἀρειομανιτῶν , ἀποφαίνεται , τῶν λαῶν πρὸ τοῦ δικαστηρίου πάντων ὀδυρομένων , τῆς Ἀλεξανδρείας μεταναστάντας τὴν Ἡλιούπολιν τῆς Φοινίκης οἰκῆσαι , ἔνθα τῶν ἐνοικούντων οὐδεὶς κ ἂν ἀκοῦσαι τὸ τοῦ Χριστοῦ ἀνέχεται ὄνομα ·
εἰδωλικοὶ γὰρ οἱ πάντες 0 .
παραυτὰ σκάφους ἐπιβῆναι προστάξας , αὐτὸς ἑστηκὼς ἐπὶ τοῦ λιμένος  πλησίον γὰρ ἐν δημοσίῳ λουτρῷ τὴν κατάκρισιν κατ αὐτῶν ὥρισε  γυμνὸν ἐπιδεικνύμενος τὸ ξίφος , νομίσας ἐκ τούτου φοβεῖν τοὺς τῇ διστόμῳ μαχαίρᾳ τοὺς πολεμίους δαίμονας πολλάκις κατατρώσαντας , οὕτω δὴ οὖν ἀποπλεῖν αὐτοὺς κελεύει , οὐκ ἐμβαλλομένους ἐπιτήδεια , οὐ παραμύθιόν τι τὸ σύνολον τῆς ἐξορίας ἔχοντας , καὶ τὸ θαυμαστὸν καὶ ἄπιστον , τῆς θαλάττης ἐπαφριζούσης καὶ δυσχερῶς οἶμαι δι αὐτὸ τοῦτο φερούσης καὶ μὴ βουλομένης , ἵν οὕτως εἴπω , δι ὑποδοχῆς τῶν ἀνδρῶν ἀδίκῳ κοινωνῆσαι κελεύσματι ·
ἐνέφαινε γὰρ καὶ τοῖς ἀγνοοῦσι καὶ τοῦ κρίναντος τὴν βάρβαρον προαίρεσιν .
ἔστι γοῦν ἀληθῶς εἰπεῖν ·
ἐξέστη ὁ οὐρανὸς ἐπὶ τούτῳ .
ἐστέναξε γὰρ ἡ πόλις ἅπασα καὶ μέχρι δὲ νῦν θρηνεῖ .
καὶ οἱ μὲν ἀλλεπάλλῃ τῇ χειρὶ κτύπον ἐκ στηθῶν μακρὸν ἀπέπεμπον , οἱ δὲ τὰς χεῖρας ὁμοῦ καὶ τοὺς ὀφθαλμοὺς εἰς οὐρανὸν ἀνέτεινον τὴν βίαν διαμαρτυρόμενοι , μόνον οὐχὶ λέγοντες ·
ἄκουε , οὐρανέ , καὶ ἐνωτίζου , γῆ , ὅτι παράνομα τὰ γιγνόμενα 0 .
καὶ ὅλως οἰμωγῆς τὸ πᾶν ἐπεπλήρωτο , καὶ μέλη καὶ θρῆνος ἦν ἐν πάσῃ τῇ πόλει χορεύων , καὶ ποταμὸς ἐκ δακρύων σχεδὸν καλύπτων πλημμύρᾳ τὴν θάλατταν τοῖς ἅπασιν ἄφνω προσεγίνετο .